ગુજરાતમાં ત્રીજા રાજકીય પક્ષ મહત્ત્વનું પરિબળ સાબિત થયું નથી અને આમઆદમી પાર્ટી-આપનો રાજ્યમાં કોઈ જનાધાર નથી જેવી ટિપ્પણી ભાજપના આગેવાનો કરે છે ત્યારે બીજીતરફ 'આપ'ના 'તાપ'થી ધ્રુજી ગયેલી ભાજપ સરકારે ભાજપના જિલ્લા પ્રભારીઓ પાસે જિલ્લાદીઠ ગુજરાતભરમાંથી 'આપ'માં જોડાયેલાં અગ્રણીઓના નામ, કામગીરી, ધંધો-વ્યવસાય, ફાળો આપનારી વ્યક્તિ-સંસ્થા, આપની કામગીરીમાં સ્વૈચ્છિક સંસ્થાઓની ભૂમિકા વગેરે સહિતની વિસ્તૃત વિગતો સાથેની યાદી તૈયાર કરાવી છે.